**Luis Gerardo Cabrera Herrera** (født 11. oktober 1955 i Azogues i Ecuador) er en ecuadoriansk geistlig og katolsk erkebiskop av Guayaquil. Siden 2020 har han også vært president for den ecuadorianske biskopskonferanse.

Liv og virke
------------

### Bakgrunn

Luis Gerardo Cabrera Herrera gikk først på barneskole i Azogues og senere det lokale småseminaret for fransiskanerne og *Colegio Fiscal Juan Bautista Vázquez*. Cabrera Herrera gikk inn i fransiskanerordenen den 1. oktober 1975 og tok de første løfter den 24. september 1976. Deretter studerte han filosofi og katolsk teologi ved Det pavelige katolske universitet i Ecuador i Quito. Cabrera Herrera avla de evige løfter den 4. september 1982.[]

### Prest

han ble presteviet 8. september 1983 av den apostoliske vikar av Zamora, biskop Serafín Luis Alberto Cartagena Ocaña. Cabrera Herrera virket først som viseminister for novisene (1983-1985) og deretter som minister for novisene (1985-1990) i Riobamba. Fra 1985 til 1988 var han også medlem av provinsrådet i fransiskanernes ecuadorianske provins. I 1990 ble han sendt til Roma for videre studier, hvor han tok en grad i filosofi fra Antonianum i 1994, og med arbeidet *La teoría de las ideas en San Buenaventura* mottok han sin doktorgrad i denne disiplin.[]

I 1995 vendte Cabrera Herrera tilbake til hjemlandet og ble sekretær for studier og formasjon av fransiskanerne og ansvarlig for kallsavdelingen i den ecuadorianske fransiskanerprovins. Senere var han også direktør for *Centro de Estudios Franciscanos del Ecuador* (1996-2001) og det filosofisk-teologiske institutt *Cardenal Bernardino Echeverría* i Quito (1998-2000), hvor han også underviste i katolsk teologi og fransiskansk spiritualitet. Han var også medlem av provinsrådet igjen fra 1997 til 2000. Fra august 2000 til 2003 var Luis Gerardo Cabrera Herrera provinsial i den ecuadorianske provins av fransiskanerne og visepresident for konferansen for ecuadorianske ordensledere. Fra 1996 til 2003 var han sekretær for den økumeniske avdeling i Kommisjonen for Troslæren i Den ecuadorianske bispekonferanse. Fra 2004 var Cabrera Herrera medlem av generaldifinitoratet og delegat for de latinamerikanske og karibiske provinsene ved fransiskanerne generalkurie i Roma.

### Erkebiskop av Cuenca

Den 20. april 2009 utnevnte pave Benedikt XVI ham til erkebiskop av Cuenca. Den apostoliske nuntius i Ecuador, erkebiskop Giacomo Guido Ottonello, bispeviet ham 4. juli samme år i katedralen *Inmaculada Concepción* i Cuenca; Medkonsekratorer var erkebiskopen av Guayaquil, Antonio Arregui, og erkebiskopen av Quito, Raúl Eduardo Vela Chiriboga. 

Fra 5. mai 2011 til 8. mai 2014 var han også visepresident for den ecuadorianske biskopskonferanse og fra 2014 til 2017 president i Kommisjonen for lekfolk. I 2012 ble han kjent for en kontrovers med Ecuadors president Rafael Correa da han kritiserte fjerningen av religiøse bilder fra et sykehus. Den 29. mars 2014 kalte pave Frans ham medlem av Kongregasjonen for institutter for konsekrert liv og for samfunn av apostolisk liv.

### Erkebiskop av Guayaquil

Pave Frans utnevnte ham til erkebiskop av Guayaquil den 24. september 2015. Innsettelsen fant sted 5. desember samme år. I 2015 deltok Luis Gerardo Cabrera Herrera på den 14. ordinære generalforsamling av biskopssynoden med temaet familiens kall og misjon i Kirken og i verden av i dag. Fra 28. april 2017 til 11. november 2020 var han igjen visepresident for den ecuadorianske biskopskonferans og ble dens president den 11. november 2020. Som en del av protesten for urfolks strukturtilpasning i oktober 2019, fungerte han som en mekler mellom regjeringen og urbefolkningsbevegelsen og understreket behovet for «nasjonal forsoning».

Fra 17. mars til 25. juni 2022 ledet Luis Gerardo Cabrera Herrera også det vakante bispedømme Daule som apostolisk administrator.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop Giacomo Guido Ottonello (1946-) \*2000
* Erkebiskop *Luis Gerardo Cabrera Herrera*  (1955- ) \*2009

Referanser
----------

1. 1 2  «Luis Cabrera reemplaza a Antonio Arregui como arzobispo de Guayaquil» **(spansk)**. El Comercio. 24. september 2015. Besøkt 18. mars 2022.
2. ↑  «Rinuncia dell’Arcivescovo Metropolita di Cuenca (Ecuador) e nomina del successore». *Tägliches Bulletin* **(italiensk)**. Presseamt des Heiligen Stuhls. 20. april 2009. Besøkt 18. mars 2022.
3. ↑  «Mons. Luis Cabrera, un franciscano, es el nuevo arzobispo de Guayaquil» **(spansk)**. La República. 24. september 2015. Besøkt 18. mars 2022.
4. ↑  «Conferma del Prefetto della Congregazione per gli Istituti di Vita Consacrata e le Società di Vita Apostolica e nomine e conferme di membri nel medesimo dicastero». *Tägliches Bulletin* **(italiensk)**. Presseamt des Heiligen Stuhls. 29. mars 2014. Besøkt 18. mars 2022.
5. ↑  «Rinuncia dell’Arcivescovo Metropolita di Cuenca (Ecuador) e nomina del successore». *Tägliches Bulletin* **(italiensk)**. Presseamt des Heiligen Stuhls. 20. april 2009. Besøkt 18. mars 2022.
6. ↑  «XIV Assemblea Generale Ordinaria del Sinodo dei Vescovi (4–25 ottobre 2015) – Elenco dei Partecipanti». *Tägliches Bulletin* **(italiensk)**. Presseamt des Heiligen Stuhls. 15. september 2015. Besøkt 18. mars 2022.
7. ↑  «Entrevista: Luis Cabrera – Vicepresidernte de la Conferencia Episcopal» **(spansk)**. antenauno.com. 17. oktober 2019. Besøkt 18. mars 2022.
8. ↑  Gisella Ronquillo (2. november 2019). «Monseñor Luis Cabrera: Si no hay fuentes de empleo, la violencia puede resurgir» **(spansk)**. El Universo. Besøkt 18. mars 2022.
9. ↑  «Rinuncia del Vescovo eletto di Daule (Ecuador) e Nomina dell’Amministratore Apostolico». *Tägliches Bulletin* **(italiensk)**. Presseamt des Heiligen Stuhls. 17. mars 2022. Besøkt 18. mars 2022.
10. ↑  catholic-hierarchy.org cahe, lest 8. juli 2023

|  |  |
| --- | --- |
| Oppslagsverk/autoritetsdata | Catholic-Hierarchy
 |